البارح الاثنين توفى الممثل البريطاني الشهير، “بول ريتر Paul Ritter”، المعروف بدورو في سلسة أفلام «هاري بوتر» بعدما دوز أيام صعيبة بزاف مع الكونصير في المخ. وكيل أعمالو قال ف بيان نشرو، أن مراتو “بولي” و ولادو “فرانك” و “نوا”، كانو معاه في اللحظات الأخيرة من حياتو. وزاد ف البيان: “كان بول ممثل عندو موهبة استثنائية، وجسد بزاف دالأدوار فوق خشبة المسرح وعلى الشاشة بمهارة غير عادية، كان ذكي وكيضحك بشكل زوين. غادي نتوحشوه”. و بول ريتر معروف خصوصا بعدد من الأعمال العالمية بحال سلسلة أفلام “جيمس بوند”، و”هاري بوتر” زيد عليها دورو الأخير في مسلسل «تشرنوبل» اللي رجع حيا بيه ذكرى الحادثة الشهيرة اللي وقعات في روسيا. 
معروف بمشاركتو ف جيمس بوند و هاري پـوتر.. الممثل البريطاني “پـول ريتر” مات البارح 